వాషింగ్టన్, ఫిబ్రవరి 25 : దివంగత బాక్సింగ్ దిగ్గజం మహమ్మద్ అలీ కుమారుడు జూనియర్ అలీకి సొంతగడ్డ అమెరికాలోనే అవమానం జరిగింది. ఆయన పేరులో అరబిక్ ధ్వని ఉన్నదన్న కారణంగా ఫ్లోరిడా ఎయిర్పోర్టులో రెండుగంటలకుపైగా అధికారులు ప్రశ్నలతో వేధించారు. ‘‘నువ్వు ముస్లిం మతస్థుడివా? నీకు ఆపేరు ఎలా వచ్చింది?’’ అంటూ గుచ్చిగుచ్చి ప్రశ్నించారు. అమెరికా అధ్యక్షుడు ట్రంప్, వీసాలు నిరాకరించిన ఏడు ముస్లిం దేశాల్లో సౌదీ అరేబియా కూడా ఉండటమే దీనికి కారణం. ఈ నెల ఏడో తేదీన జమైకా నుంచి ఆయన తిరిగి వస్తుండగా ఈ ఘటన జరిగింది. అమెరికాలోని ఫిలడెల్ఫియాకు చెందిన ఖలీలా కమచో-మహమ్మద్ అలీ దంపతులకు జన్మించిన జూనియర్ అలీకి ఆ దేశ పాస్పోర్టు ఉంది. అయినా, తల్లీకొడుకులను ఫ్లోరిడా ఎయిర్పోర్టులో అధికారులు అదుపులోకి తీసుకొన్నారు. భర్త మహమ్మద్ అలీతో కలిసి తాను తీయించుకొన్న ఫొటోని చూపించడంతో ఖలీలాను అధికారులు వదిలిపెట్టారు. అలాంటి ఆధారమేదీ జూనియర్ అలీ వద్ద లేకపోవడంతో కొన్నిగంటలపాటు ప్రశ్నించారని, వారి కుటుంబ స్నేహితుడు, న్యాయవాది క్రిస్ మంకినీ తెలిపారు. ‘‘నా తండ్రిలాగే నేను ముస్లింని’’ అని జూనియర్ అలీ సమాధానం ఇవ్వడంతో.. అధికారులు మరింతగా వేధింపులకు గురిచేశారని ఆరోపించారు. నిజానికి, వీసాల నిరాకరణపై ట్రంప్ ఇచ్చిన ఆదేశాలను ఫెడరల్ కోర్టు నిలుపుదల చేసింది. అయినా, అలీ కుటుంబం పట్ల ఎయిర్పోర్టు అధికారులు అమర్యాదకరంగా ప్రవర్తించడంపై బాక్సింగ్ కింగు అభిమానులు, స్నేహితులు మండిపడుతున్నారు. దీనిపై కోర్టుకు వెళ్లాలని యోచిస్తున్నారు.
vashington, fibravari 25 : divangata baxing diggajam mahammad aly kumarudu joonier aleeki sontagadda americalone avamanam jarigindi. aayana paerulo arabik dhwani unnadanna kaaranamgaa florida airportulo rendugantalakupaigaa adhikaarulu prasnalatho vaedhinchaaru. ‘‘nuvvu muslim matasthudiva? neeku aaperu ela vachindi?’’ antuu guchiguchi prasninchaaru. america adhyakshudu trump, veesaalu niraakarinchina edu muslim deshaallo soudi arabia kuudaa undatame deeniki kaaranam. ee nela edo tedeena jamaika nunchi aayana tirigi vastundagaa ee ghatana jarigindi. americaloni philadelphiaku chendina khalila kamacho-mahammad aly dampatulaku janminchina joonier aleeki aa desha pasportu undi. aina, talleekodukulanu florida airportulo adhikaarulu adupuloki teesukonnaru. bharta mahammad aleetho kalisi taanu teeyinchukonna photoni choopinchadamtho khalilanu adhikaarulu vadilipettaaru. alanti aadhaaramedii joonier aly vadda lekapovadamto konnigantalapaatu prasninchaarani, vaari kutumba snehitudu, nyaayavaadi cris mankinee telipaaru. ‘‘naa tandrilaage nenu muslinni’’ ani joonier aly samadhanam ivvadamtho.. adhikaarulu marintagaa vedhimpulaku gurichesarani aaropinchaaru. nijaaniki, veesaala niraakaranapai trump ichina aadesaalanu federal kortu nilupudala chesindi. aina, aly kutumbam patla airportu adhikaarulu amaryaadakaramgaa pravartinchadampai baxing kingu abhimaanulu, snehitulu mandipadutunnaaru. deenipai kortuku vellaalani yochistunnaru.